Title: Tak(Monteringsanvisning).pdf
Innenfor denne kategorien takstoler er A-takstol den mest benyttede. A-takstoler kan spenne fritt over et relativt stort spenn og er en gunstig løsning for loftsrom som skal innredes. Loftsromstakstoler kan også lages som trekant-rammer ved bruk av I-bjelker og laskeplater. Loftsromstakstoler krever som regel en bærevegg eller en bærebjelke under bjelkelaget for ikke å få for stor svikt i gulvet.4.2.2 Sperretak Sperretak benyttes gjerne når takformen er kompli- sert med mange arker og vinkler eller der det skal være åpen skrå himling innvendig. Sperretak benyttes ofte også når taket lages av prefabrikerte elementer. Taksperrer består av enkle trebjelker eller I-profiler som legges opp med innvendig understøttelse på bærevegg, mønesås eller tak- bjelker parallelt med møne. Kravet til innvendig bæring binder til en viss grad planløsningen av bygget, da plassering av skillevegger må tilpasses takkonstruksjonen.